Publication: Magyar Közlöny
Issue: MK-2002-37 (Year: 2002, Number: 37)
Era: 1990-2004
Section: a 44/2002. (III. 21.) Korm. rendelethez
Paragraph Index: 171

4. A képzés fõbb tanulmányi területei 4.1. Általánosan mûvelõ, értelmiségképzõ ismeretek: Az 1. számú melléklet 4.1. pontjában foglaltak szerint. 4.2. Alapozó szakterületi ismeretek: Az 1. számú melléklet 4.2. pontjában foglaltakra is tekintettel orvos- és egészségtudományi (anatómia, élettan, kórélettan, biokémia, humángenetika, humánbiológia, egészségtan, biometria), társadalomtudományi (szociálpszichológiai, egészségszociológiai és -jogi) alapismeretek, továbbá egyetemi szinten az egészségtudományi kutatás elmélete és módszertana. 4.3. Speciális szakterületi elméleti és gyakorlati ismeretek: 4.3.1. Az egészségfejlesztés elméleti és gyakorlati ismeretei: — az egészség társadalmi és környezeti vonatkozásainak a területén az egészségszociológia, bioetika, népegészségtan, családszociológia, addiktológia, környezetvédelem, szociálpolitika, egészségügyi jog, egészségbiztosításpolitika, szakkommunikáció, egyetemi szinten továbbá az egészségügyi menedzsment; — a lelki egészségvédelem területén a pszichológia, mentálhigiéné, konfliktuskezelési és kommunikációs készségfejlesztés, személyiségfejlesztés, egyetemi szinten továbbá az egészségpszichológia; — a prevenció és rehabilitáció területén az egészségfejlesztés módszertana, krónikus betegségek megelõzése és a betegek otthoni ápolása, balesetvédelem és elsõsegélynyújtás, családtervezés és szexuális kultúra, rehabilitációs, gyógypedagógiai, gyógytestnevelési, természetgyógyászati alapismeretek, a relaxáció módszertana, egyetemi szinten továbbá az egészségfejlesztési, életvezetési prevenciós tanácsadás módszertani alapjai; — a rekreáció területén a rekreáció elmélete és módszertana, valamint egy kötelezõen választható tantárgy valamely rekreációs tevékenység alapismeretébõl. 4.3.2. A tanári képesítés megszerzésére történõ felkészítés elméleti és gyakorlati ismeretei A tanári képesítés követelményeirõl szóló jogszabályban foglaltak alkalmazásával az egészségtan tantárgy oktatásának elmélete, módszertana és iskolai gyakorlata.

Source: https://magyarkozlony.hu/hivatalos-lapok/bd7478ffffbae9112c161809649b56f98c207845/dokumentumok/8d6dab07661f506020a155e1e1d7a272b024f154/letoltes